拓跋良 (樂安王)
参考资料

1 2 3  山西省考古研究所、灵丘县文物局, , 《文物》 (12期), 1997年, (12期): 70–79  [2017-11-18], （原始内容存档于2019-07-25）
↑  《魏书·卷五·帝纪第五》：二月，卫将军、乐安王良督东雍、吐京、六壁诸军西趣河西，征西将军皮豹子等督河西诸军南趋石楼，以讨河西叛胡。
↑  《魏书·卷五十一·列传第三十九》：先是，河西诸胡，亡匿避命。豹子及前泾州刺史封阿君督河西诸军南趣石楼，与卫大将军、乐安王良以讨群胡。
↑  《资治通鉴·卷一百二十九》：二月，魏卫将军乐安王良讨河西叛胡。
↑  《魏书·卷七上·帝纪第七》：壬申，幸崞山。乐安王良薨。
↑  《北史·卷三·魏本纪第三》：夏四月，乐安王良薨。
↑  《魏书·卷十七·列传第五》：长子良。世祖未有子，尝曰:“兄弟之子犹子也。”亲抚养之。长而壮勇多知，常参军国大计。高宗时，袭王。拜长安镇都大将、雍州刺史，为内都大官。薨，谥曰简王。
↑  《北史·卷十六·列传第四》：长子良，太武未有子，尝曰:“兄弟之子犹子。”亲抚养之。长而壮勇多知，尝参军国大计。文成时，袭王，拜长安镇都大将、雍州刺史，为内都大官。薨，谥曰简王。
↑  罗新, , 《中国历史文物》 (02期), 2007年, (02期): 22–28  [2017-12-31], （原始内容存档于2018-01-01）
↑  《汉魏南北朝墓志汇编》：大魏征東大將軍大宗正卿洛州刺史樂安王墓誌銘」君諱緒，字紹宗，河南洛陽人也。明元皇帝之曾孫。儀同宣王範之正」□。衛大將軍簡王梁之元子。君祖翼武皇，以造區夏。君父歷匡四朝，實」相成獻。其鴻勳桀略，英蹤偉跡，並圖績於鼎廟，灼爛於祕篆者矣。君少」恭孝，長慈友，涉獵群書，遍愛詩禮。性寬密，好靜素，言不苟施，行弗且合。」不以時榮羡意，金玉瀆心，雍容於自得之地，無交於權貴之門。故傲傮」者奇其器，慕節者飲其風。遇顯祖不奪厥志，逢孝文如遂其心。故得恬」神園泌，養度茅邦，朝野同詠，世號清玉。及景明初登，選政親賢，以君國」懿道尊，雅聲韶發，乃抽為宗正卿。非其好也，辭不得已而就焉。君乃端」儼容，平政刑，訓以常棣之風，敦以湛露之義。於是皇室融穆，內外熙怡。」俄如蕭氏竊化，自詔江甸，嶓塚崎嶇，弔險民勃，接坚之黔，豺目鳥望。」天子乃擇功臣，以為非君無能撫者。遂策君為假節督洛州諸軍事龍」驤將軍洛州刺史。君高響夙振，惠喻先聞，政未及施，如山黎知德。君乃」闡皇風，張天羅，招之以文，綏之以惠。使舊室革音，異民請化，千里齊聲，」僉曰康哉。春秋五十九，以正始四年正月寢患，二月辛卯朔，八日戊戍」薨於州之中堂。臣僚慘噎，百姓若喪其親。夏四月廿七日遷柩於東都。」吏民感戀，扶櫬執紼號咷如送於京師者二千人。諸王遣侯賓友奉迎」者軒蓋相屬於路。五月廿七日，達京，殯於第之朝堂。朝廷愍惜，主上悼」懷。詔遂贈本官，其賵襚之禮厚加焉。粵十月丙辰朔，卅日乙酉葬於洛」陽城之西北。祔塋於高祖孝文陵之東。嗣子痛慈顏之永遠，抱罔極之」無逮，鐫石刊芳，以彰先業之盛烈。乃作頌曰：」開基軒符，造業魏曆，資羽鳳今，啟鱗龍昔。淵節滄深，高勳岳積，錫宇岱」東，分齊列辟。欽若帝命，明保鴻基，玉凈金山，冰潔清沂。食道堯世，栖風」舜時，逢雲理翰，矯翼霄飛。霄飛何為，天受作政，明心劍玉，清身水鏡。衡」均宗石，錦裁民命，霽光東岫，傾輝西映。西映焉照，實唯洛荊，化不待期，」匪曰如成。望舒失御，亭耀墜明，流馨生世，委骨長冥。
↑  朱亮主编；洛阳市文物局编. . 北京: 科学出版社. 2001年6月: 291. ISBN 7-101-04320-8 （中文（中国大陆））.  使用|accessdate=需要含有|url= (帮助)
↑  《汉魏南北朝墓志汇编》：魏故襄威將軍汝南太守元君墓誌」君諱敷，字普樂，河南洛陽人也。樂安簡王之季」子，樂安宣王之孫，大宗明元皇帝之曾孫也。」若夫太一開闢之原，雲門俊彥之美，故以瓊〔注〕柯」紫引，綿於竹帛。年五十有五，始應詔命，□撫汝」南郡。敷善政於汝俗，播禮教於四民。而報善無」徵，殲茲秀哲。甫齡六十，以正光三年二月廿二」日終於治所。四年二月廿七日甲申窆於瀍澗」之濱。痛仁德之殞遠，傷慈顏而仰追。琢玄石以」記號，附寸豪以申辭。」愔愔哲士，令儀令幹，獨抱蘭瑱，志（下殘）」未舒，神顏冰散，巷陌悲泫，鄉邑（下殘）」惠下慈仁，有道可欽，有德可（下殘）」我君，清儉守節，邵響遠聞，（下殘）」正光四年二月戊午（下殘）
↑  《汉魏南北朝墓志汇编》：魏故鎮遠將軍前軍將軍贈冠軍將軍正平太守元君之墓誌銘」君諱仙，字延生，河南洛陽人也。大宗明元皇帝之曾孫，使持節」侍中都督秦雍涇梁益五州諸軍事衛大將軍雍州刺史內都大」官開府儀同三司萇安鎮都大將樂安宣王之孫，使持節侍中都」督秦雍涇梁益五州諸軍事衛大將軍開府儀同三司萇安鎮都」大將內都大官使持節侍中都督冀定幽相四州諸軍事開儀同」三司定州刺史樂安簡王之第四子也。君稟三珠之叡氣，承八桂」之餘風，馨香發於竹馬之年，令問播於紈綺之歲。而器寓巍巍，千」刃未足況其高；心途浩浩，萬頃不得擬其博。雖世承皇孫之貴，」家積千金之富；瘦駘支步，不願如龍之飾；涷練為袍，無羡若月之」華。故宗黨服卞遠大，鄉里欽其素風。太和中起家為散騎。又博園」始開，龍樓初闢，君以孝敬光於閨門，忠清著於朝野，擢為太子舍」人。尋轉員外散騎侍郎給事中輕車將軍司空皇子中兵參軍。及」珥筆雲閨，曳裾楚席；清譽之德，超孟公而獨絕；風流之稱，邁申穆」而不追。俄遷員外常侍鎮遠將軍前軍將軍。雖金璫曜首，紫綬明」腰，蔭則皇孫，貴為通宦，約身轉敬，降志惟卑，謙虛接物，泯然無」際。方振纓天闕，高步帝宮，而冥造無心。春秋五十，以大魏〔正光〕二年八月廿二日寢疾薨於第。聖上悼賢，朝悲仁，故贈冠軍將」軍正平太守，謚曰貞，祭以少牢。四年二月廿七日甲申葬於景陵」之東阿。泉門一閉，白日倫光，行聞鳥思，日見松萇，魂兮焉在，刊石」留芳。乃作銘曰：」資玉崑山，承珠海岸，層峰罔極，萇漪無畔。之子誕生，稟茲靈幹，溫」明類玉，覓富如漢。齠年結譽，丱歲風流，器延世賞，德為時求。始登」鳳闕，即入龍樓，重官遂積，好爵方收。鉛童伺戶，金雞候晨，塗車寢」駕，絲竹委塵。今人從古，古從今人，不圖泉石，誰識其新。
↑  《汉魏南北朝墓志汇编》：「一面」魏故平西將軍瓜州刺史元君之墓銘」君諱均之，字仲平，河南洛陽人也。大宗明皇帝之」玄孫，使持節侍中都督秦雍涇梁益五州諸軍事開」府儀同三司衛大將軍雍州刺史樂安簡王之孫，河」澗太守昭之中子也。君器識夙成，神儀卓爾，弱冠之」

　　「二面」年為嬴州平北府中兵參軍。後淮南王臨定州也，召」君為錄事參軍。敷陳五教，導以知方，眾情所舉。以君」行趙郡太守。雖復旬月之間，甘棠之詠有矣。但積善」無徵，殲我良人。春秋三十有八，武泰元年四月戊子」

　　「三面」朔十三日薨于洛陽。蒙贈平西將軍瓜州刺史。建義」元年七月丙辰朔六日葬于長陵之東。墳隴低昂，千載莫記，故鐫石勒銘，傳美遙年。
↑  《汉魏南北朝墓志汇编》：君諱弼，字思輔，河南洛陽人也。明元皇帝之玄孫，衛大將軍開府儀」同三司樂安王範之曾孫，衛大將軍開府儀同三司內都大官樂安王」良之孫，張掖太守治書侍御史靜之子。瑤源湛於靈海，瓊峰峻於神岳，」蓋已備龍圖，詳之帝篆。自分花徙照，轉實移暉，貂金鉉玉，蔚炳丹青，連」華疊暵，可得而略矣。君稟淳風於妙谷，含粹抱於叡苑。鵷毛鴻羽，標於」齠齔之年；韶資雅亮，著於童冠之日。逍遙澄渾之際，比萬頃而難量；優」遊德義之間，同千里而自得。孝兼香臣，業并墳素，藻麗春華，節勁秋松，」神章綺發，若此金蘭，霜心月照，如波水鏡。年廿有五，解褐司空府行參」軍。直後于時，妙算國英，實充邦彥之舉，風韻當時，縉紳所推。轉羽林監」直寢，從容闈閨，琴書自閑。除龍驤將軍郢州防城別將。轉南兗州刺史」使持節智武將軍新興縣開國侯。俄遷侍中使持節征北大將軍尚書」右僕射司州牧新興王，食邑一千戶。左命內綏軍旅，恩同俠纊，外撫疆」場，無慚叔子，體文經武，遠緝邇安。將騰鑣三君之首，爭駕八龍之群，陟」此槐陰，燮茲鼎味。如何青山頹嶺，丹桂埋光，昊天不弔，殲此明哲。春秋」卌，永安二年七月廿一日卒于孝義里宅。奧普泰元年歲次辛亥八月」戊戌朔十一日戊申遷窆於蒼山之陽。日往月來，地厚天長，陵谷可毀，」竹素易亡，不鐫玄石，何以流芳。其詞曰：」承葉帝緒，□實皇綿，資神降哲，纂聖膺賢。議玄齔歲，計象𧤤年，機同君」祠，氣等文淵。志明秋月，思麗春芳，執素泉飛，舉翰煙翔。文超公幹，器邁」元方，敦詩悅禮，獨秀陵霜。懷忠履孝，遊藝依仁，辭金輕富，樂道安貧。樂」無餘帛，坐有盈賓，少應台辟，早越龍津。將翼王衡，方讚瞑機，報善無徵，」輔仁有疑。青風敛吹，素月收暉，仁亡誰則，道喪何依。河桐落彩，山桂彫」英，魏悲奉孝，漢念子卿。哀同鄭產，痛等齊嬰，如可贖兮，人百其形。愁雲」夜徊，思鳥晨吟，墳楊蕭瑟，壟霧陰沉。燈闇天萇，戶晦松深，鐫石幽壤，永」刊徽音。
1 2  《元和姓纂·卷四·46》：明元帝晃生范，乐安王，生良，良生法益、滕、忻。法益，梁侍中，生愿达，梁州刺史。
↑  《汉魏南北朝墓志汇编》：魏故城門校尉元騰墓誌銘」城門校尉元騰，字金龍，司州河南嘉平里人也。」太宗明元皇帝之曾孫，使持節都督秦雍涇涼」益五州諸軍事開府儀同三司衛大將軍雍州」刺史樂安宣王範之孫，使持節都督秦雍涇涼」益五州諸軍事開府儀同三司衛大將軍雍州」刺史樂安簡王良之第八子也。正始四年歲次」丁亥四月十一日薨於第。夫人廣平程氏，字法」珠。神龜二年歲次己亥七月十四日薨。其年十」一月丙子朔，九日甲申合窆於長陵之東北皇」宗之兆。茫茫二造，雲雷啟靈，我皇利建，武剋文」經。道光九壤，本枝八冥，承明疊聖，民穆天清。」資華重叡，體一乾柯，飛英曜彩，含奇吐和。如金之」美，如玉之瑳，任近道遠，比德衡阿。尸鳩作配，實」惟夫人，蘋薠以潔，四德以懃。關關喈喈，左右我」君，鍾鼓琴瑟，桂馥蘭薰。仁壽無徵，信順虛設，桂」宇凝霜，玄堂網雪。楊路鯁雲，松原風咽，鐫石題」□，式照餘烈。
↑  曹汛, , 《文物》 (06期), 1980年, (06期): 63–69  [2017-10-02], （原始内容存档于2019-05-11）
↑  《汉魏南北朝墓志汇编》：魏故征北將軍相州刺史元君之墓誌銘」君諱宥，字顯恩，河南洛陽人也。魏太宗元皇帝之玄孫，」樂安宣王之曾孫，樂安簡王之孫，巴州景公之元子也。」若夫分源巨壑，析本高林，拖玉鳴鸞，傳華弈世，固無得」而稱焉。君資神特挺，稟質瑰奇，孝友幼成，忠貞匪習。肇」自文皇，迄於明帝，爰歷三朝，光榮驟履。末年轉前」將軍武衛將軍，當時之名進也。君既職奉嚴凝，位鄰」日月，雖寵望稍崇，而志彌挹損。至於閨門之訓，時人觖」其無簡，事君之節，朝士仰其高山。方將鼎翼皇家，流」功帝藉，而天不報善，殲此名器。以孝昌四年正月丁」重憂，遂寢伏苫土。其居喪之禮，雖曾顏無以過焉。春秋」五十四，以武泰元年夏四月既旬越三日薨於廬。秋七」月既望後二日窆於西陵。主上深垂悼？，痛此云亡，」乃策贈征北將軍相州刺史，謚曰孝公。夫明瑤雖毀，猶」挺質於沙礫；薰蘭見析，尚流芬於卉莽。故刊此玄石，垂」之不朽。其辭曰：」渾渾大水，鬱鬱長林，維君挺秀，攸殖攸斟。孝友天發，忠」貞自心，朝遵景行，門無簡音。方陵九棘，爰歷三槐，彌茲」袞闕，味此鹽梅。豈其峻嶽，忽已傾頹，聖上流愍，朝士」銜哀。痛哉懿哲，惜矣高梁，邦之不幸，人亦云亡。明瑤碎」質，薰蕙埋芳，勒此玄石，銘之未央。